remissie voer
diericken gheerits
kaerle etc. $ doen te wetene allen lieden
iegewoirdich ende toecommende dat wy
ontfanghen hebben de ootmoedighe supplicacie
van diericke gheerits gheboren van bocxstele
inhoudende hoe dat hy suppliant met wylen katherynen
jan diercxdochter zynder huysvrouwen van oirschot
es commen woenen tot turnhout meynende dat de voirs.
wylen zyn huysvrouwe huer tot turnhout
eerlycker draghen zoude en laten tenouerstane
van andermans ghelyck zy tot oirschot
ghehouden hadde maer als zy tot turnhout
kennesse gehadt heeft heeft t selue oneerlyck
leuen daer oyck ghecontinueert ende den suppliant
versteken ende heymelyck onthouden allet dat
zy heeft gheconst ende ghe$$ghen ende onder
dander es ghebuert dat omtrent twee oft drye
daghen voir halfvastenen lestleden was een jaer
de voirs. zyn huysvrouwe heeft aensocht steuen
de voerman dat hy met huer woude gaen stryken
zy wiste noch wel hondert guldenen die de suppliant
huer man nyet en wiste ende dat zy hem
die in zynen schoot legghen zoude woude hy
met haer gaen ende dwelck den suppliant naemaels
es ghezeeght gheweest midts den welcken
es ghebuert dat den suppliant opten voirs. goensdach
een huyse van hernicken $uyts tot turnhout
met anderen geselscape heeft zitten drincken daer
de voirs. zyn huysvrouwe oyck by es commen
drincken ende omtrent den auonde thuys gaende
ende die suppliant wel by drancke wesende hebben
zy beyde alleene in huys wesende twistich geuallen
ende heeft die suppliant huer gezeeght ende verweten
dat zy aenden voirs. steuen versocht hadde te
gaen met hem strycken ende hem tvoirs.
ghelt inden schoot te geuene daerop zy hem
spytelyck hiet daer aen lieghen met meer andere
quade woerden dat de suppliant verhidt wesende
van bloede ende hem te voeren commende alle de
quade voirgaende conuersacien ende ontdraghene
vanden ghelde heeft huer met zynder vuysten
in huer aensicht ghesmeten ende midt des heeft
de selue zyne huysvrouwe maniere ghemaect om den
suppliant toe te schietene ende te euelene alzoe dat
hy suppliant noch meer van bloede verheyt wesende
heeft vuyt getrocken een aesmes dwelck hy
ghecostumeert es te dragene ende heeft haer daer
mede eenen steecke gegeuen omtrent hueren buycke
roepende de suppliant zelue ghebueren diese noch leuende
vonden maer corts daer nae is affliuich geworden
ende onse scouthet van turnhout hier aff
kennisse hebbende heeft ter stont dieners int
goet vanden suppliant ghesonden gheleeght dat
laureys gheerits des suppliants broeders die haeffelycke
goeden aen onsen voirs. scouthet om die dienaers
daer vuyt te hebbene heeft verborght gehadt ende
den seluen scouthet daer voer gegeuen twintich
rynssguldenen ende bouen desen heeft de vs.
onse scouthet noch naderhant aenveerdt alle de
haeffelycke goeden vanden suppliant ende hoewel
den voirs. suppliant tvoirs. feyt ende dootslach zeer
leedt es ende heeft metten vader ende vrienden
van zynder huysvrouwen ghesoent hebbende aen
onsen schout in onsen naeme versocht remissie
om in onse lande van brabant te moghen blyven
die hem daerop ghezeeght heeft die macht nyet te hebbene
maer heeft hem geleyder gegeuen van veerthien
daghen lange geexpireert zynde nyetmin de
voirs. suppliant beduchtende rigeur van justicien heeft
marge:
#sy h$ af$antwordt
byden voirs. scouthet
van turnhout
gelast op zyn$
lestgesloten$ re$$
hem ter causen vanden feyte ende dootslaghe
geabsenteert vuyt onsen voirs. lande ende
waere ghescapen vuyten seluen te moeten blyven
ende in grooter miserien te gaen dolen in ander
vrempde landen zoe verre onse gracie ende
ghenade hem hier vp nyet waere gedeylt
alzoe hy zeeght ons om de selue zeer
ootmoedelyck biddende soe eest dat wy
de zaken voirs$ o$gemerct ende hier op
gehadt daduys van lauwerens$ van hasselt onsen
scouthet van turnhout den seluen diericke
gheerits suppliant genegen wesende tot zynder bede
ende supplicacien ende willende hem in dit
stuck gracie ende ghenade prefereren voir
strangheyt van justicien zonderlinge ter eeren
ende reuerencie vander bitter passien die onse
lieue heer $$$ $$$ voir ons heeft geleden
aenden houte des heyligen cruys op zulcken dach
als heden es hem hebben inden gheualle als
bouen vergheuen quytgesconden ende geremitteert
vergheuen scelden quyte ende remitteren vuyt
zynderlinger gratien midts desen onsen brieue tfeyt
ende dootslach bouen verclaert mitgaders alle
peyne ende bruecken corporelle ende criminelle
daer inne hy ter causen van dyen met datter
aencleeft teghen ons ende justicie mesdaen
ende mesbruyct mach hebben ende hebben
hem als daeraff weder ghestelt ende
gherestitueert stellen weder ende restitueren
midts desen onsen voirs. brieue tot zynder goeder
fame ende naeme in onse voirs. lande ende
hertoochdomme van brabant ende allen anderen onsen
landen ende heerlicheyden ende tot zynen onverbuerden
goeden indien hy$e eenighe heeft ghelyck ende
in alder manieren als hy was voer de toecompste
vanden feyte ende dootslaghe voirsp. satisfactie
ende beteringhe eerst ende voer alle wer$$ gedaen
der gheinteresseerde partyen imponerende hier op
scilencie ende eeuwich zwyghen onsen procreur
generael van brabant ende allen anderen onsen justicieren
ende officieren wie zy zyn satisfactie ende
beteringhe eerst ende voir alle wer$$ ghedaen
der gheinteresseerde partyen indien die noch nyet
ghedaen en zy ende eenighe daer toedient
ciuilyck alleenlyck behoudlyck oyck dat
hy ghehouden werdt tvoirs. feyt ende dootslach
iegens ons te beteren ciuilyck nae de gelegentheyt
vander mesdaet ende de faculteyt van zynen goeden
ende oyck te reffonderen die redelycke costen van
justicien die daerom ghedaen ende naegevolght zyn
ter taxatien ende arbiterscepe van onsen lieuen ende
ghetrowen cancellier ende lieden van onsen rade in
brabant die wy daer toe committeren ontbieden
daeromme ende beuelen den seluen van onsen rade
in brabant dat voir henlieden gheroepen die ghene
die daerom behoiren gheroepen te zyne zy
procederen wel ende duechdelyck ter verifficacie
ende interinemente van dese iegewoirdigen brieue
nae huere forme ende inhoude ende ter taxacien
vander ciuile boeten ende costen voirsp. ende
dat ghedaen ende die voirs. ciuile boete ende
costen van justicien ghetaxeert ende betaelt zynde
inde handen vanden ghenen van onse ontfangers
oft anderen onsen officier dient behooren zal
de welcke vanden voirs. ciuile boeten gehouden zal
wesen rekeninge bewys ende reliqua te doene tot
onsen proffyte metten andere penningen van zyne
ontfanghe zy onse drossaet van brabant
meyer van loeuene ann$$ van bruessele
scoutheten van antwerpen vanden bossche ende
van turnhout ende alle andere onse ende der
smaelre heeren rechteren justicieren officieren ende
ondersaten iegewoirdich ende toecommende dien
dit aengaen zal moghen huere stedhouderen
ende eenen iegelyck van hen byzonder zoo
hem toebehoiren zal doen laten ende gedoogen
den vorn. diericke gheerits suppliant van deser
onser iegewoirdiger gracien remissien ende
perdoene ende van alden inhouden van desen inder
voeghen ende manieren voeren verhaelt rustelyck
vredelyck volcomelyck ende eeuwelyck
ghenyeten ende ghebruycken sonder hem
te doene oft te laten gheschien nv noch in
toecommenden tyden eenich hinder stoot letssel
oft moeyenisse aen lyue noch aen goede ter
contrarien in eeniger manieren maer indien
zyn lyff oft goeden voirsp. daerom gheuanghen
ghearresteert oft becommert waeren dat zy
die stellen ende setten oft doen stellen ende
zetten ter stont ende zonder vertreck tot
geheelder ende volcommen deliurantie ende
slakinghe want ons alzoe ghelieft
ende ten eynde dat dit goet vast ende
ghestadich blyue tot eeuwigen daghen zoe
hebben wy onsen zeghel hier aen doen hanghen
behoudelyck in anderen zaken onse recht ende
eenen iegelycken tzyne in allen ghegheuen
in onser stadt van mechelen opten goede
vrydach inde maent van aprille int jaer onss
heeren duysent vyffhondert ende zessentwintich
ende van onsen rycken te wetene vanden
roomsschen ende germanien d$$genste ende
van castillien ende den anderen dellfste
aldus ghescreuen opde plycke byden
keyser in zynen raede ende gheteekent
$$$ ende visa
ghecollationneert tegens
doriginale brieuen by my
de cock